গত ১ এপ্রিল থেকেই চালু হয়ে গিয়েছে নতুন নিয়ম। আগেই ঘোষণা করেছে স্টেট ব্যাঙ্ক অফ ইন্ডিয়া। মিনিমাম অ্যাভারেজ ব্যালেন্স না থাকলে ফাইন করা হবে।
তবে সব শাখায় একই নিয়ম নয়। শহর বা এলাকা অনুসারে সেভিংস অ্যাকাউন্টে ফাইনের আলাদা আলাদা নিয়ম রয়েছে। এ বার কোন ধরনের শাখায় গড় মিনিমাম ব্যালেন্স কত টাকায় নেমে গেলে কত চার্জ হবে, তা জানিয়ে দিল দেশের বৃহত্তম রাষ্ট্রায়ত্ত্ব ব্যাঙ্ক।
মিনিমাম অ্যাভারেজ ব্যালেন্স কী?
প্রত্যেক সেভিংস অ্যাকাউন্ট গ্রাহককে কিছু টাকা সব সময়েই ব্যাঙ্কে জমা রাখতে হবে। সেই টাকা থেকে দেখে নেওয়া হবে গোটা মাসে প্রতি দিন গড়ে কত টাকা জমা ছিল।
কখন চার্জ করবে ব্যাঙ্ক?
প্রতিটি শাখা অনুসারে ব্যাঙ্ক মিনিমাম অ্যাভারেজ ব্যালেন্সের মাত্রা ঠিক করে দিয়েছে। গড় জমা এর নীচে নেমে গেলেই টাকা কেটে নেবে ব্যাঙ্ক।
কী করতে হবে?
নিয়মিত ব্যাঙ্ক অ্যাকাউন্টের খোঁজ রাখতে হবে। টাকা তোলার সময়ে মনে রাখতে হবে যেই শাখায় ওই অ্যাকাউন্ট তার মিনিমাম অ্যাভারেজ ব্যলেন্সের নিয়ম কী।
আরও পড়ুন
স্টেট ব্যাঙ্কে মিনিমাম ব্যালান্স লাগবে না, চারটি ক্ষেত্রে ছাড় ঘোষণা
কম সুদে গৃহঋণ দেবে স্টেট ব্যাঙ্ক, তিন বছরের চুক্তি ক্রেডাই-এর সঙ্গে
কত টাকা ফাইন দিতে হবে?
এসবিআি তাদের ব্যাঙ্ক শাখাগুলিকে চার ভাগে ভাগ করেছে— মেট্রো শহরের শাখা, আরবান বা শহরের শাখা, সেমি আরবান বা ছোট শহরের শাখা। প্রতিটি এলাকার শাখার জন্য আলাদা আলাদা নিয়ম।
কলকাতার মতো মেট্রো শহরের ক্ষেত্রে কী হারে টাকা কাটা হবে, তার একটা হিসেব দেখে নেওয়া যাক। যদি গড় জমা ২,৫০০-৫০০০ টাকা হয় তবে ফাইন ৫০ টাকা। ব্যালেন্স ১,২৫০-২,৫০০ টাকা হলে ফাইন হবে ৭৫ টাকা আর ৭৪৯ টাকার নীচে ব্যালেন্স হলে ১০০ টাকা ফাইন দিতে হবে। প্রতিটি ফাইনের সঙ্গে অতিরিক্ত সার্ভিস ট্যাক্সও কাটবে এসবিআই।
বিভিন্ন ক্ষেত্রে কেমন হবে ফাইন দেখে নিন—